cyanic-selkie/wikianc huggingface dataset:
ছিকর
ছিকর হচ্ছে এঁটেল মাটি দিয়ে তৈরি এক প্রকার পোড়ামাটির বিস্কুট যা সিলেটের বেশ কিছু অঞ্চলে জনপ্রিয় ছিল। হবিগঞ্জে প্রথম ছিকর তৈরির প্রচলন হলেও পরবর্তীতে তা দেশের বিভিন্ন এলাকায় জনপ্রিয় হয়ে ওঠে। ছিকরে খাই মাখানোর সময় গোলাপজল, আদার রস ইত্যাদি মেশানোর কারণে এলাকাভেদে এর স্বাদেরও তারতম্য হয়। একসময় ধারণা করা হতো, গর্ভবতী নারীদের ছিকর খাওয়ালে পেটের বাচ্চা সুস্থ থাকবে। আগুনের ধোঁয়ায় তৈরি ছিকর কোনোটি দেখতে বিস্কুটের মতো আবার কোনোটি ললিপপের মতো লম্বা ছিল। ডুকলা নামে পরিচিত মৌলভীবাজারে পাহাড়ি এলাকার হিন্দু সম্পদায়ের নারীরা এসব ছিকর তৈরি করে বাড়ি বাড়ি গিয়ে বিক্রি করত।
নামের ব্যুৎপত্তি
ছিকর শব্দটি এসেছে ফারসি শব্দ ছিয়া অর্থ কালো, এবং কর মানে মাটি থেকে। ছিয়াকর শব্দটিই পরে ছিকর হিসেবে পরিচিতি পায়।
প্রস্তুতি
ছিকর মূলত যেকোন রকমের এঁটেল মাটি দিয়ে তৈরি করা যায় না। যার জন্য দরকার পড়ে পাহাড়ি টিলার তলদেশের এঁটেল মাটি। এজন্য ছিকর প্রস্তুতীতে প্রথমে বিশাল গর্ত খুঁড়ে পাহাড়ের তলদেশ থেকে লম্বা বাঁশের সাহায্যে সংগ্রহ করা হয় এক ধরনের মিহি মাটি। যা পরবর্তীতে সারা রাত ভিজিয়ে রেখে নরম করা হয়। তারপর তা কয়েক দফায় মাখিয়ে আরও মসৃণ করা হয়। যা ছাঁচে ফেলে মন্ড করা হয়। পরে এগুলো কাঠের হাতুড়ি দিয়ে পিটিয়ে চ্যাপ্টা করা হয়। এরপর চাকু দিয়ে বিস্কুটের মতো ছোট ছোট করে টুকরা করা হয়। এরপর কাঁচা ছিকরগুলো রোদে দু-এক দিন শুকানোর পর এক ধরনের বিশেষ চুলায় এগুলো পোড়ানো হয়। পরে একটি মাটির হাঁড়ির নিচের অংশ ভেঙে সেখানে লোহার শিক দিয়ে তৈরি চালুনি রেখে ছিকরগুলো ওই চালুনির ওপর বসানো হয়। তারপর হাঁড়িটি একটি মাটির গর্তে ঢুকিয়ে ধানের তুষ দিয়ে আগুন জ্বালানো হয়। সতর্কতার সাথে শুধুমাত্র ছিকরের গায়ে ধোঁয়া লাগানো হয়। ঘণ্টা দুয়েক পর ছিকর কালচে বর্ণ ধারণ করে সুঘ্রাণ ছড়াতে থাকে।
গুলনাজ কারাতাস
গুলনাজ কারাতাস (জন্ম: ১৯৭১, সোলহান - ২৫ অক্টোবর ১৯৯২ ) (যুদ্ধ-নাম - বেরিতান) এর মহিলা যোদ্ধা, যিনি ছিলে কুর্দিস্তান ওয়ার্কার্স পার্টি (পিকেকে)-এর সদস্য।
কারাতসের জন্ম তুঞ্জেলির আলেভি কুর্দিদের একটি পরিবারে, এরপর তিনি এলাজিগের প্রাথমিক ও মাধ্যমিক বিদ্যালয়ে পড়েছেন। ১৯৮৯ সালে তিনি ইস্তাম্বুল বিশ্ববিদ্যালয়ে অর্থনীতি বিভাগে পড়াশোনা শুরু করেন। জানা গেছে যে ১৯৯০ সাল পর্যন্ত তিনি তার কুর্দি পরিচয় সম্পর্কে অবগত ছিলেন না। ১৯৯০ সালে তিনি পিকেকের নেটওয়ার্ক সম্পর্কে জানতেন পারে এবং তাকে গ্রেপ্তার করা হয়, কিন্তু ১৯৯১ সালে কিছুদিন পরেই মুক্তি পান। ১৯৯১ সালের ৯ মে তিনি সিনাক প্রদেশের কুকি পর্বতমালায় গিয়ে পিকেকে-তে যোগ দেন। ১৯৯২ সালে তাকে সেমডিনলির কাছে একটি ছোট দলের নেতা হিসাবে পাঠানো হয়েছিল। ২৫ অক্টোবর ১৯৯২ সালে তিনি ইরাকি কুর্দিস্তানপন্থী বারজানি পেশমার্গাদের বিরুদ্ধে লড়াই করেছিলেন, যারা কুর্দি গৃহযুদ্ধের সময় তুর্কি সেনাবাহিনীর সাথে নিজেদের মিত্র করে নিয়েছিলেন। কিংবদন্তি বলে, তিনি শেষ বুলেট পর্যন্ত লড়াই করেছিলেন। প্রতিপক্ষ পেশমার্গের সেনাপতি তাকে আত্মসমর্পণের জন্য ডেকেছিলেন। কিন্তু তিনি গ্রেপ্তার এড়াতে একটি পাহাড়ের চূড়া থেকে ঝাপ দেন। তিনি পিকেকে এর ইতিহাসে একজন আইকনিক ব্যক্তিত্ব হয়ে উঠেছিলেন এবং অনেক গান এবং নবজাতকের নাম তার নামে রাখা হয়েছে। হালিল উয়েসাল ২০০৬ সালে তার জীবন নিয়ে একটি চলচ্চিত্র নির্মাণ করেন। তার দেহাবশেষ ২০০৫ সালে পাওয়া গিয়েছিল এবং পিকেকে ঐ দেহাবশেষ তাদের নিয়ন্ত্রিত এলাকায় নিয়ে যায় এবং সেখানেই তাকে দাফন করা হয়।
মার্ক রামপ্রকাশ
মার্ক রবিন রামপ্রকাশ, এমবিই (Mark Ravin Ramprakash; জন্ম: ৫ সেপ্টেম্বর, ১৯৬৯) হার্টফোর্ডশায়ারের বুশে এলাকায় জন্মগ্রহণকারী ইন্দো-ক্যারিবীয় এবং ইংরেজ বংশোদ্ভূত সাবেক ও বিখ্যাত ইংরেজ আন্তর্জাতিক ক্রিকেট তারকা। ডানহাতি ব্যাটসম্যান হিসেবে ইংল্যান্ড ক্রিকেট দলের পক্ষে আন্তর্জাতিক ক্রিকেটে অংশ নিয়েছেন। কাউন্টি ক্রিকেটে মিডলসেক্সের প্রতিনিধিত্ব করেছেন ‘ব্লাডএক্স’ ডাকনামে পরিচিত মার্ক রামপ্রকাশ।
শৈশবকাল
তার বাবা ইন্দো-গায়ানীয় ক্যারাবীয় এবং মা ইংরেজ ছিলেন। গেটন হাইস্কুলে অধ্যয়ন শেষে হ্যারো উইল্ড সিক্সথ ফর্ম কলেজে পড়াশোনা করেন। হেডস্টোন লেনের স্থানীয় বেসবোরা ক্রিকেট ক্লাবে প্রথম খেলেন। সেখানে তিনি উদীয়মান ফাস্ট বোলাররূপে অংশ নেন। পরবর্তীকালে অবশ্য ব্যাটিংয়ের দিকে মনোনিবেশ ঘটিয়েছিলেন। ছাত্রাবস্থাতেই ১৭ বছর বয়সে মিডলসেক্সের পক্ষে খেলেন। ইয়র্কশায়ারের বিপক্ষে অপরাজিত ৬৩ রান তোলেন।
প্রথম-শ্রেণীর ক্রিকেট
২০০১ সালে মিডলসেক্স থেকে সারে দলে স্থানান্তরিত হবার পর স্বতঃস্ফূর্তভাবে রান পেয়েছিলেন। ঐ দলে অবস্থানকালে ২০০৬ ও ২০০৭ সালে উপর্যুপরি দুই বছর তার ব্যাটিং গড় ১০০-এর বেশি ছিল। ক্রিকেটের ইতিহাসে ২৫জন ক্রিকেটারের একজন হিসেবে প্রথম-শ্রেণীর ক্রিকেটে শততম শতক করার বিরল কীর্তিগাথা রচনা করেন রামপ্রকাশ।
টেস্ট ক্রিকেট
১৯৯৩ সালের অ্যাশেজ সিরিজের চূড়ান্ত টেস্টে খেলার জন্য তাকে পুনরায় আমন্ত্রণ জানানো হয়। ঐ সময় অস্ট্রেলিয়া দল ৪-০ ব্যবধানে এগিয়ে ছিল। কিন্তু তিনি ৬৪ রানের গুরুত্বপূর্ণ ইনিংস খেলেন ও দলকে শান্তনাসূচক জয়ে প্রভূতঃ সহায়তা করেন। এরফলে তাকে ওয়েস্ট ইন্ডিজ সফরের জন্য দলের সদস্যরূপে মনোনীত করা হয়। কিন্তু, নিম্নমুখী রান করার প্রবণতার ফলে নির্বাচকমণ্ডলী কর্তৃক পুনরায় উপেক্ষিত হন।
১৯৯৭-৯৮ মৌসুমে বার্বাডোসে অনুষ্ঠিত টেস্টে অংশগ্রহণের মাধ্যমে পুনরায় নিজেকে মেলে ধরেন। ঐ পঞ্চম টেস্টে ওয়েস্ট ইন্ডিজের বিপক্ষে ১৫৪ রান তুলে নিজের প্রথম সেঞ্চুরি করেন। ফলে পরবর্তী কয়েক বছর দলের নিয়মিত সদস্যের মর্যাদা পান তিনি।
ইংল্যান্ডের মাঝারি সারিতে ব্যাটিং দূর্বলতা ধরা পড়ায় অ্যালেক স্টুয়ার্টসহ বেশ কয়েকজন ক্রিকেট পণ্ডিত তার অন্তর্ভুক্তির দাবী করেন। তাস্বত্ত্বেও জোনাথন ট্রটকে অন্তর্ভুক্ত করা হয়। ঐ টেস্ট অভিষেকেই সেঞ্চুরি করেন ট্রট।
অর্জনসমূহ
৪ জুলাই, ২০১২ তারিখে অবসর নেন। এ সময় তিনি সকল স্তরের ১১৪ শতক হাঁকান। এরফলে প্রথম-শ্রেণীর ক্রিকেটের শতরান লাভকারী সর্বকালের সেরাদের তালিকায় ১৬শ অবস্থানে ছিলেন যা স্যার ডোনাল্ড ব্র্যাডম্যানের তুলনায় মাত্র তিনটি কম ছিল।
ক্রীড়াক্ষেত্রে অসামান্য অবদান রাখায় ২০১৩ সালে নববর্ষের সম্মাননায় তাকে মেম্বার অব দি অর্ডার অব দ্য ব্রিটিশ এম্পায়ার পদবীতে ভূষিত করা হয়।
২০০৬ সালে বর্ষসেরা পেশাদার ক্রিকেটার্স অ্যাসোসিয়েশন খেলোয়াড়ের পুরস্কার লাভসহ উইজডেন বর্ষসেরা ক্রিকেটাররূপে মনোনীত হন।
কোচিং
নভেম্বর, ২০১২ সালে ভারত সফরে ইংল্যান্ড লায়ন্সের ব্যাটিং কোচের দায়িত্বে ছিলেন তিনি। জানুয়ারি, ২০১৩ সালে দুই বছর মেয়াদে মিডলসেক্সের ব্যাটিং কোচের দায়িত্ব পান। মে, ২০১৪ সালে গ্রাহাম গুচের স্থলে তাকে ইংল্যান্ডের ব্যাটিং কোচের কথা প্রকাশ করা হয়। অতঃপর নভেম্বর, ২০১৪ সাল থেকে ইংল্যান্ডের ব্যাটিং কোচের দায়িত্ব পালন করছেন।
লীলা মজুমদার
লীলা মজুমদার (ফেব্রুয়ারি ২৬, ১৯০৮ - এপ্রিল ৫, ২০০৭) একজন ভারতীয় বাঙালি লেখিকা। তিনি কলকাতার রায় পরিবারের প্রমদারঞ্জন রায় ও সুরমাদেবীর সন্তান (বিবাহপূর্ব নাম লীলা রায়)। তার জন্ম রায় পরিবারের গড়পাড় রোডের বাড়িতে। উপেন্দ্রকিশোর রায়চৌধুরী (যাঁর পৈতৃক নাম ছিল কামদারঞ্জন রায়) ছিলেন প্রমদারঞ্জনের দাদা এবং লীলার জ্যাঠামশাই । সেইসূত্রে লীলা হলেন সুকুমার রায়ের খুড়তুতো বোন এবং সত্যজিৎ রায়ের পিসি।
শিক্ষা ও ব্যক্তিজীবন
লীলার বাল্যজীবন কাটে শিলঙে সেখানকার লরেটো কনভেন্টে তিনি পড়াশোনা করেন। কলকাতা বিশ্ববিদ্যালয়ের ইংরাজী পরীক্ষায় তিনি ইংরাজীতে সর্বোচ্চ নম্বর অর্জন করেন।
১৯৩৩ সালে লীলা বিবাহ করেন দন্ত চিকিৎসক ডাঃ সুধীর কুমার মজুমদারকে। এই বিবাহে তাঁর পিতার প্রবল বিরোধিতা থাকা সত্ত্বেও তিনি তাঁর স্বনির্বাচিত পাত্রকেই জীবনসঙ্গী হিসেবে গ্রহণ করে।
অন্যান্যদের সঙ্গে সম্পর্ক অটুট থাকলেও পিতার সঙ্গে সম্পর্ক চিরকালের মতো ছিন্ন হয়। বিবাহিত জীবনে লীলা-সুধীর খুব সুখী দম্পতি ছিলেন। স্বামী আজীবন লীলার সাহিত্য চর্চায় উৎসাহী ছিলেন। তাদের এক পুত্র ডাঃ রঞ্জন মজুমদার ও এক কন্যা কমলা চট্টোপাধ্যায়।
১৯৫৬ সালে তিনি কলকাতা বেতারে যোগ দেন।
১৯৭৫ সাল থেকে তিনি পাকাপাকি ভাবে শান্তিনিকেতনে থাকতে শুরু করেন। সেখানেই ২০০৭ সালের ৫ই এপ্রিল তার মৃত্যু হয়।
সাহিত্যজীবন
তিনি বহু সংখ্যক বাংলা গল্প, প্রবন্ধ ও উপন্যাস রচনা করে নানান পুরস্কার ও সম্মানে ভূষিত হন।
তাঁর প্রথম গল্প লক্ষ্মীছাড়া ১৯২২ সালে সন্দেশ পত্রিকায় প্রকাশিত হয়। ১৯৬১ সালে সত্যজিৎ রায় সন্দেশ পত্রিকা পুনর্জীবিত করলে তিনি ১৯৬৩ থেকে ১৯৯৪ অবধি সাম্মানিক সহ-সম্পাদক হিসাবে পত্রিকাটির সঙ্গে যুক্ত ছিলেন, ১৯৯৪-এ তার স্বাস্থ্যের অবনতির জন্য অবসর নেন। তার সাহিত্যিক জীবন প্রায় আট দশকের।
ছোটদের জন্য তার কয়েকটি উল্লেখযোগ্য রচনা হল: সাহিত্যিক বুদ্ধদেব বসুর তাগিদে প্রথম বড়দের গল্প ‘সোনালি রুপালি’ প্রকাশিত হয় ‘বৈশাখী’ পত্রিকায়। তিনি অনেক শিক্ষামূলক রচনা ও রম্যরচনা ইংরাজী থেকে বাংলায় অনুবাদও করেন।
পাকদণ্ডী নামে তার লেখা আত্মজীবনীতে তার শিলঙে ছেলেবেলা, শান্তিনিকেতন ও অল ইন্ডিয়া রেডিওর সঙ্গে তার কাজকর্ম, রায়চৌধুরী পরিবারের নানা মজার ঘটনাবলী ও বাংলা সাহিত্যের মালঞ্চে তার দীর্ঘ পরিভ্রমণের কথা বর্ণিত হয়েছে।
তার প্রথম আত্মজীবনী 'আর কোনখানে'-এর জন্য ১৯৬৯ খ্রিষ্টাব্দে রবীন্দ্র পুরস্কার পান।
তারুয়া ইউনিয়ন
আয়তন
তারুয়া ইউনিয়নের আয়তন ১,৬০৩ একর (৬.৪৯ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী তারুয়া ইউনিয়নের মোট জনসংখ্যা ৮,৭৪৯ জন। এর মধ্যে পুরুষ ৪,০৪১ জন এবং মহিলা ৪,৭০৮ জন। মোট পরিবার ১,৭৮৯টি। জনসংখ্যার ঘনত্ব প্রতি বর্গ কিলোমিটারে প্রায় ১,৩৪৯ জন।
অবস্থান ও সীমানা
আশুগঞ্জ উপজেলার দক্ষিণ-পূর্বাংশে তারুয়া ইউনিয়নের অবস্থান। এ ইউনিয়নের উত্তরে আশুগঞ্জ সদর ইউনিয়ন, পশ্চিমে আড়াইসিধা ইউনিয়ন ও শরীফপুর ইউনিয়ন, দক্ষিণে নবীনগর উপজেলার বড়াইল ইউনিয়ন ও ব্রাহ্মণবাড়িয়া সদর উপজেলার সাদেকপুর ইউনিয়ন এবং পূর্বে ব্রাহ্মণবাড়িয়া সদর উপজেলার সাদেকপুর ইউনিয়ন অবস্থিত।
প্রশাসনিক কাঠামো
তারুয়া ইউনিয়ন আশুগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী তারুয়া ইউনিয়নের সাক্ষরতার হার ৫৫%।
এইচডি ২১৭১০৭ বি
এইচডি ২১৭১০৭ বি হল একটি বহির্জাগতিক গ্রহ, যা পৃথিবী থেকে ৬৪ আলোকবর্ষ দুরে মীন তারাকামণ্ডলে অবস্থিত। গ্রহটি এইচডি ২১৭১০৭ তারকার আবিষ্কৃত কক্ষপথে ঘুরে প্রায় প্রত্যেক সাতদিনে, যার শ্রেণীবিন্যাস প্রায় হট জুপিটারের মত। কারণ কক্ষপথে গ্রহের কিছু অদ্ভুতস্বভাব রয়েছে, বিজ্ঞানীরা এ গ্রহ ব্যবস্থার মধ্যে অন্য গ্রহের অস্তিত্ব নিশ্চিত করতে পেরেছে (এইচডি ২১৭১০৭ সি)
আবিষ্কার
এ পর্যন্ত বহির্গ্রহের অধিকাংশ গ্রহের আবিষ্কারগুলো হয়েছে, এর মহাকর্ষ বল থেকে সৃষ্ট, তারকার কক্ষপথে রেডিয়েল ভেলোসিটির ক্ষুদ্র পর্যাক্রমিক বৈশিষ্ট শনাক্ত দ্বারা। এইচডি ২১৭১০৭ বি এর একটি রেডিয়েল ভেলোসিটি সমীক্ষায় ১৯৯৮ সালে প্রকাশ করা হয় যে, দৃষ্টি রেখা বরাবর এর গতির ভিন্নতা ৭.১ দিনের এক চক্র।
সরাইল থানা
সরাইল থানা বাংলাদেশের ব্রাহ্মণবাড়িয়া জেলার অন্তর্গত সরাইল উপজেলার একটি থানা।
প্রশাসনিক এলাকাসমূহ
সরাইল উপজেলার ৯টি ইউনিয়নের প্রশাসনিক কার্যক্রম সরাইল থানার আওতাধীন।
সিঁদুরের অধিকার
সিঁদুরের অধিকার ১৯৯৮ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অনুপ সেনগুপ্ত পরিচালিত চলচ্চিত্র এটি। এই চলচ্চিত্রে সংগীত পরিচালনা করেন অনুপম দত্ত।
রোকেয়া আনোয়ার
বেগম রোকেয়া আনোয়ার পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
রোকেয়া আনোয়ার মহিলা সদস্যদের সংরক্ষিত আসনের প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।
আব্দুর রেজ্জাক মোল্লা
আব্দুর রাজ্জাক মোল্লা বামফ্রন্ট শাসনে, পশ্চিমবঙ্গ রাজ্যের ভূমি ও ভূমি সংস্কার মন্ত্রী ছিলেন। তিনি প্রথম সারির একজন বামপন্থী নেতা হিসাবে গণ্য হন। ১৯৭৭ থেকে ২০১১ সাল অবধি একটানা ক্যানিং পূর্ব আসন থেকে নির্বাচিত আব্দুর রাজ্জাক মোল্লা, ২০১১ সালের নির্বাচনেও বিগত ৩৪ বছরের বামফ্রন্ট সরকারের পরাজয় ঘটলেও তিনি তার আসন ধরে রাখেন।
পরিবার
তার পিতার নাম করিম বুক্স মোল্লা যিনি শিক্ষা জীবন থেকেই বামপ্ন্থী আন্ন্দোলনের সাথে যূক্ত ছিলেন।
হোয়াইটহাউস (ম্যাগাজিন)
হোয়াইটহাউস ম্যাগাজিন, হোয়াইটহাউস ইন্টারন্যাশনাল নামেও পরিচিত, একটি ব্রিটিশ পর্নোগ্রাফিক ম্যাগাজিন যা মূলত ডেভিড সুলিভান দ্বারা প্রকাশিত হয়েছিল এবং পরে গোল্ড স্টার পাবলিকেশন্সের কাছে বিক্রি করা হয়েছিল। এটি প্রথম প্রকাশিত হয়েছিল ১৯৭৪ সালে। "দ্য ইন্টারন্যাশনাল কোয়ালিটি গ্ল্যামার ম্যাগাজিন" হিসাবে বিল করা হয়েছিল, এটি তার পূর্বসূরীদের তুলনায় যথেষ্ট পরিমাণে স্পষ্ট ছিল, যৌনাঙ্গের সেন্সরবিহীন চিত্রগুলি দেখাতো।
যদিও পর্নোগ্রাফি বিরোধী প্রচারক মেরি হোয়াইট হাউসের নামে নামকরণ করা হয়েছে বলে সুনাম রয়েছে, ম্যাগাজিনটিতে একটি দাবিত্যাগ ছিল যে এই নামের সাথে তার কোনো সম্পর্ক নেই। মডেল মেরি মিলিংটন ম্যাগাজিনে অসংখ্যবার উপস্থিত হয়েছেন।
যদিও হোয়াইটহাউস সুলিভানের সবচেয়ে সফল ম্যাগাজিনগুলির মধ্যে একটি ছিল, বছরের পর বছর ধরে বিক্রি কমেছে। ২০০১ সালের হিসাবে, বিক্রয় প্রতি বছর প্রায় £২৫০,০০০ পাউন্ডে নেমে এসেছিল। ২০০৮ সালে প্রকাশনা বন্ধ হয়ে যায়।
শিল্প সঙ্গীত ব্যান্ড হোয়াইট হাউস পত্রিকার নামানুসারে নামকরণ করা হয়।
টাইজেন
টাইজেন একটি লিনাক্স কার্নেল এবং গণ্যু সি লাইব্রেরি লিনাক্স এপিআই বাস্তবায়নের উপর ভিত্তি করে পরিচালিত অপারেটিং সিস্টেম। এটি বিস্তৃতভাবে বিভিন্ন যন্ত্রের উপর কাজ করে থাকে, যার মধ্যে স্মার্টফোন, ট্যাবলেট, ইন-ভেহিক্যাল ইনফোটেইনমেন্ট (আইভিআই) যন্ত্র, স্মার্ট টিভি, পিসি, স্মার্ট ক্যামেরা, পরিধানযোগ্য কম্পিউটিং (যেমন স্মার্টওয়াচ), ব্লু-রে প্লেয়ার, প্রিন্টার এবং স্মার্ট হোম অ্যাপ্লায়েন্স (যেমন রেফ্রিজারেটর, প্রজ্বলন, ওয়াশিং মেশিন, বাতানুকুল, চুলা/মাইক্রোওয়েব এবং রোবোটিক্স ভ্যাকুয়াম ক্লিনার ) ইত্যাদি অর্ন্তগত।
ইডিয়াপ্পাম
ইডিয়াপ্পাম ( இடியப்பம்/இடியாப்பம் , মালায়ালাম : ഇടിയപ്പം) বা স্ট্রিং হপার  যা ইন্দিয়াপ্পা ( সিংহলা : ඉඳිආප්ප), নুল পুট্টু ( நூல்புட்டு   , মালায়ালাম : നൂൽപ്പുട്ട്), নুলাপ্পাম ( நூலப்பம்/நூலாப்பம்   , মালায়ালাম : നൂലപ്പം), বা ওটু শাভিগে ( কন্নড় : ಒತ್ತು ಶಾವಿಗೆ) ইত্যাদি বহুল নামে পরিচিত এটি ভারতের কেরালা ও তামিলনাড়ু রাজ্য থেকে উদ্ভূত একটি  রান্নার পদ। এটি চালের আটা দিয়ে তৈরি নুডুলস -এর মতই হয়। এটি সাধারণত ভাপিয়ে রানা করা হয়। পদটি দক্ষিণ-পূর্ব এশিয়াতেও  প্রচলিত। মালয়েশিয়া এবং সিঙ্গাপুরে একে পুত্তু মায়াম বলা হয়  এবং ইন্দোনেশিয়াতে একে পুত্তু মায়াং বলা হয়।
ইতিহাস
খাদ্য ইতিহাসবিদ কে টি আচায়ার মতে, সঙ্গম সাহিত্যে উল্লিখিত আছে যে, ইডিয়াপ্পম, আপ্পাম, ইডলি, ধোসা এবং ভাদাই খ্রিস্টীয় ১ম শতাব্দীতে তামিল দেশের প্রচলিত খাদ্যবস্ত ছিল। কন্নড় ভাষায় রচিত লোকোপকার (১০২৫ খ্রীঃ) রান্নার বইতেও এই খাবার তৈরির পদ্ধতি এবং এর জন্য ব্যবহৃত বিশেষ ছাচ-প্রেসার যন্ত্রের উল্লেখ রয়েছে।
প্রস্তুতি
থাম্ব| কর্ণাটকের ঐতিহ্যবাহী কাঠের ইডিয়াপ্পম প্রেসে তৈরি হচ্ছে অট্টু শাভিগে/ইদিয়াপ্পাম ইডিয়াপ্পম তৈরির মূল উপাদান হল্ চালের আটা, লবণ এবং জল। ইডিয়াপ্পম তৈরির বিভিন্ন পদ্ধতি আছে। তামিলনাড়ু এবং কেরালার বেশিরভাগ অংশে প্রথমে বিশেষ পদ্ধতিতে চালের আটার সেমাই বা নুদলস তৈরি করা হয়, তারপর সেই নুদলস ভাপিয়ে ইডিয়াপ্পাম তৈরি করা হয়। তামিলনাড়ুর কঙ্গু অঞ্চলে, চালের আটা দিয়ে তৈরি বলকে চাপ দেওয়া হয় ও ইডিয়াপ্পম তৈরি করা হয়। কর্ণাটকের অট্টু শাভিজ তৈরির প্রক্রিয়ার সাথে এর কিছু মিল দেখা যায়। সাধারণত প্রাতঃরাশ বা রাতের খাবারে একটি তরকারি (আলু, ডিম, মাছ বা মাংসের তরকারি বা রসম) এবং নারকেল চাটনির সাথে ইডিয়াপ্পম পরিবেশন করা হয়। এটি কেরালার মালাবার অঞ্চলে নারকেলের দুধ এবং চিনি দিয়ে পরিবেশন করা হয়। এটি সাধারণত দুপুরের খাবারে পরিবেশন করা হয় না। তামিলনাড়ু, কেরালা এবং শ্রীলঙ্কার অন্যান্য অংশে, এটি বেশিরভাগই মশলাদার তরকারি বা রসম দিয়ে খাওয়া হয়। এর প্রস্তুতিতে গমের আটা ব্যবহার করলে এটি একটি বাদামী আভা দেয়।
ইডিয়াপ্পম প্রস্তুত করতে প্রথমে গরম জলের সাথে চালের আটা মেশানো হয়। ঐচ্ছিকভাবে ঘি যোগ করা যায়। স্বাদ অনুসারে লবণ যোগ করতে হয়। এবার সেই চালের আটা মেখে প্রস্তুত মন্ডটিকে একটি মসৃণ আকার দিয়ে হয়। এরপর একটি বিশেষভাবে প্রস্তুত ইদিয়াপ্পাম প্রেস যন্ত্র বা একটি চালনির ভেতরে সেই চালের আটার মন্ড দিয়ে পূরণ করতে হয় এবং চাপ দিয়ে নুডুলস তৈরি করে কলা পাতায় বা সরাসরি একটি ইডলি স্টিমারে রাখতে হয়। ইচ্ছা হলে এতে সামান্য কোড়ানো নারকেল যোগ করা যায়। এরপর ৫-১০ মিনিটের জন্য নুদলস ভাপাতে হয়। এরপর প্রস্তুত ইডিয়াপ্পাম নারকেল ঝাঁঝরি ( পোল সাম্বোলা ) এবং নারকেলের দুধ ( কিরি হোডি ) দিয়ে পরিবেশন করা হয়।
ইট’স অ্যালাইভ! (ডেক্সটার)
'"ইট'স অ্যালাইভ"' মার্কিন টেলিভিশন নাটক সিরিজ 'ডেক্সটার'এর দ্বিতীয় মৌসুমের প্রথম এবং সম্পূর্ণ সিরিজের ১৩ তম পর্ব। ২০০৭ সালের ৩০শে সেপ্টেম্বর মার্কিন যুক্তরাষ্ট্রের শোটাইমে এটি সর্বপ্রথম সম্প্রচারিত হয়।   পর্বটি লিখেছেন ড্যানিয়েল কেরন এবং পরিচালনা করেছেন টনি গোল্ডউইন। প্রথম মৌসুমের শেষ পর্ব প্রচারের পাঁচ সপ্তাহ পর এই পর্বটি প্রচার হয়। সার্জেন্ট জেমস ডক্স (এরিক কিং) ডেক্সটার মর্গান (মাইকেল সি. হল) এর পিছু নেয়া শুরু করে এবং ডেক্সটার নিজের প্রথম সুযোগে খুন করতে অপারগ হয়। অন্যদিকে ডেক্সটারের বোন, ডেবরা মর্গান (জেনিফার কারপেন্টার) তার প্রাক্তন বাগদত্তার হাতে খুন হওয়া থেকে বেঁচে ফিরে পুনরায় অফিসে যোগ দেয়। ডেক্সটারের গার্লফ্রেন্ড রিটা বেনেট (জুলি বেঞ্জ) প্রমাণ থাকা সত্ত্বেও বিশ্বাস করে না যে ডেক্সটারই রিটার প্রাক্তন স্বামী, পল (মার্ক পেলেগ্রিনো)কে হাজতে পাঠিয়েছে।
গল্প
ডেক্সটার নিজের ভাই ব্রায়ান, আইস ট্রাক খুনীকে হত্যার পাঁচ সপ্তাহ পরে সার্জেন্ট সন্দেহের বশবর্তী হয়ে ডক্স ডেক্সটারকে অনুসরণ করতে থাকে। এই কারণে ডেক্সটার নিজের খুন করার আকাঙ্ক্ষা সম্পন্ন করতে পারে না। একজন স্বাভাবিক মানুষের মত আচরণ করতে ডেক্সটার তার সহকর্মীদের সাথে প্রতি রাতে বোলিং করতে যায়। সার্জেন্ট ডক্স অবশেষে হাল ছেড়ে দিলে ডেক্সটার সে রাতে খেলতে না গিয়ে একজন অন্ধ হাইতিয়ান ভুডু ধর্মপ্রচারক, জিমি (গ্লেন প্লামার) এর পিছু নেয়। কিন্তু শেষ পর্যন্ত লোকটিকে খুন করতে ব্যর্থ হয়ে ছেড়ে দেয়। একটি হত্যাকাণ্ড সংঘটিত হবার স্থানে নিহতর মা (অ্যানা মাগানিনি) ডেক্সটারকে অণুরোধ করে তার ছেলের খুনী গং লর্ড "লিটল চিনো" (ম্যাথ্যু উইলিং)কে করার। মহিলার ছোট মেয়ে, মেরিসা (জিলিয়ান ব্রুনো) কে দেখে ডেক্সটারের ছোটবেলায় নিজের মাকে চোখের সামনে হত্যা হবার কথা মনে পড়ে যায়। ডেক্সটার সার্জেন্ট ডক্সকে বোলিং করতে যাচ্ছে বলে ধোঁকা দিয়ে চিনোকে জিমির খুন করার কক্ষে নিয়ে আসে। ডেক্সটার যখন খুনের প্রস্তুতি নিচ্ছে তখন জিমির জ্ঞান ফিরে আসে এবং কোনভাবে ডাক্ট টেপ থেকে মুক্ত হয়ে পালিয়ে আসে। ডেবরা তার প্রাক্তন বাগদত্তা, ব্রায়ান যে কিনা ডেবরাকে খুনের চেষ্টা করেছিল, তার স্মৃতির কারণে ঘুমুতে পারছিল না। সে ডেক্সটারের বাসা থেকে অফিসে চলে আসে এবং সার্জেন্ট মারিয়া লাগুয়ের্তা (লরেন ভেলেজ) ডেবরার মানসিক স্থিতিশীলতার ব্যাপারে জানতে চায় কিন্তু ডেবরা একটি স্বাভাবিক জীবনযাপনে ফিরে আসতে মনোস্থির করে এবং রিটার সাথে একটি বারে আসে। বারে একজন ডেবরাকে আইস ট্রাক খুনীর বাগদত্তা হিসেবে চিনতে পায় এবং তার কাঁধ স্পর্শ করা মাত্র ডেবরা লোকটির উদ্দেশ্য খারাপ ভেবে নাকে ঘুষি বসিয়ে দেয়।
রিটা তার সন্তান এস্টর বেনেট (ক্রিস্টিনা রবিনসন), কডি বেনেট (প্রেস্টন বাইলি) কে পলের (মার্ক পেলেগ্রিনো) সাথে দেখা করাতে জেলখানায় নিয়ে আসে। পল দাবী করে ডেক্সটার তাকে ফাঁদে ফেলে পুলিশে দিয়েছে এবং রিটার বাসায় পলের একটি জুতা আছে। রিটা যদি সেই জুতা খুঁজে বের করে তবে পল যে নির্দোষ তা প্রমাণ হয়ে যাবে। রিটা বাসায় পলের জুতা এক মাস আগেই খুঁজে পেলেও অস্বীকার করে। পরে অবশ্য সে জুতা পাওয়া কথা স্বীকার করে কিন্তু ঘটনাটিতে ডেক্সটারের জড়িত থাকার কথা মানতে চায় না। সেই রাতে রিটা পলের জেলখানা থেকে একটি ফোনকল পায় এবং জানতে পারে হাজতবাসীদের মধ্যে কলহের জের ধরে তার মৃত্য ঘটেছে।
সমগ্র পর্ব জুড়ে ফ্ল্যাশব্যাকে কিশোর ডেক্সটার (ডেভন গ্রে) কে দেখা যায় নিজের হৃৎস্পন্দন অনুভব করতে। পর্বটির শেষে দেখা যায়, ডেবরা ডেক্সটারের বাসায় টেলিভিশন চালু করে ডেক্সটারকে একটি সংবাদ দেখাতে ডাকে। একটি স্কুবা ডাইভারের দল বিস্কেইন বে থেকে প্রায় ৩০টি ময়লার ব্যাগ ভর্তি বিকৃত লাশের অংশ উদ্ধার করেছে। এগুলো সব ছিল ডেক্সটারেরই হাতে খুন হওয়া মানুষের দেহের অংশবিশেষ তাই সংবাদটি দেখে ডেক্সটারের হৃৎস্পন্দন বেড়ে যায়।
নির্মাণ
ডেক্সটারএর প্রথম মৌসুম জেফ লিন্ডসের ঊপন্যাস "ডার্কলি ড্রিমিং ডেক্সটার" অনুসরণে নির্মিত হয়েছে। এটিই এই সিরিজের প্রথম কোন উপন্যাস যেটির অনুসরণে টেলিভিশন শো নির্মিত হয়েছে। যদিও ধারাবাহিকের প্রয়োজনে বেশ কিছু পরিবর্তন আনা হয়েছিল। দ্বিতীয় মৌসুম লিখার সময় ড্যানিয়েল কেরন জানান যে লেখকেরা দ্বিতীয় বই "আশাব্যাঞ্জক মনে করছেন না" তাই তারা লিন্ডসের ডেক্সটার সিরিজের দ্বিতীয় বই "ডিয়ারলি ডেভোটেড ডেক্সটার" থেকে সরে আসছেন। বরং, "তারা বড় ধরনের একটি সিদ্ধান্ত নিয়েছেন "কেমন হয় যদি ডেক্সটারের হত্যা করা লাশগুলো আবিষ্কার হয়?" এবং সেই অনুসারেই সমস্ত মৌসুমের তালিকা করেছেন।" সহকারী প্রযোজক ক্লাইড ফিলিপ্সের মতে, তারা প্রথম মৌসুমের শেষ পর্বের পাঁচ সপ্তাহ পর কাহিনী শুরু করার সিদ্ধান্ত নেন। "যেন সবগুলো চরিত্রের মানসিক অবস্থা সত্যিকারের সময়ের সাথে মিলে এবং চরিত্র যা হয়েছে তার সাথে তাল মিলিয়ে চলতে পারে।" কেরোন আরো বলেন, "ডেক্সটারের ভালো দিক হল এতে চরিত্রগুলোর আবেগীয় অণুরণ তুলনামূলকভাবে কম।" দ্বিতীয় মৌসুমে ডেক্সটারের অবস্থা নিয়ে কথা বলতে গিয়ে মাইকেল সি. হল জানান, "আমি মনে করি তার পৃথিবী সত্যিকার অর্থেই নড়ে গিয়েছিল। সে নিজের ভাইকে খুন করেছে।ডেক্সটারের ভাই সত্যিকারের ডেক্সটারকে চিনতো এবং জেনেশুনেই সে ডেক্সটারকে মেনে নিয়েছিল। এরকম একজনকে খুন করা সে কখনো কল্পনাও করেনি কিন্তু তার আর কোন উপায়ও ছিল না। আর এই ব্যাপারটা তাকে তখনও ভোগাচ্ছে।"
২০০৭ সালের ২১শে মে চিত্রধারন শুরু মাধ্যমে "ইট'স অ্যালাইভ!" এর অবস্থান স্থায়োভাবে মায়ামি থেকে লস এঞ্জেলেস এ পরিবর্তন করা হয়। প্রথম মৌসুমের পাঁচটি পর্ব মায়ামিতে চিত্রধারন করা হয় যা কেরনের মতে "প্রয়োজনের তুলনায় অনেক ঝামেলার ছিল"। শোটাইমের অনুষ্ঠান নির্বাহী রবার্ট গ্রীনবেল্ট জানান,"সম্পূর্ণ শ্যুটিং মায়ামিতে সম্পন্ন করা অসম্ভব হয়ে পড়েছিল। কেননা "ডেক্সটার"এর নির্মাণ সময় এবং ফ্লোরিডার হারিকেন মৌসুম একই সময়ে পড়েছে, যার কারণে "ডেক্সটার" নির্মাণ ব্যয়বহুল হয়ে পড়ে।" একটি ছোট নির্মাণ দল এবং হল মায়ামিতে গিয়ে কিছু দৃশ্যের চিত্রধারণের কাজ করে। প্রযোজক সারা কলেটনের মতে, "শুধু ডেক্সটারের গাড়ি থেকে বের হওয়া আর হাঁটা ছাড়াও আরো বেশ কিছু দৃশ্য ছিল যেগুলো আমরা জানতাম আমরা আমাদের প্রয়োজনে ব্যবহার করতে পারি।" যেগুলো পরে লেখকেরা বিভিন্ন ক্ষেত্রে ব্যবহার করেছেন। এই পর্বের বিস্কেইন বে এর দৃশ্যটির জন্য লস এঞ্জেলসে একটি সেট ব্যবহার করা হয়েছিল। বেশিরভাগ চিত্রধারণ করা হয়েছিল সান পেদ্রো, লস এঞ্জেলস, ক্যালিফোর্নিয়া এবং ক্যালিফোর্নিয়ার লং বীচ এলাকাতে।
বিতর্ক ও সমালোচনা
"ইট'স অ্যালাইভ!" মার্কিন যুক্তরাষ্ট্র থেকে প্রচারের প্রথম দিনেই প্রায় ১.০৩ মিলিয়ন দর্শক পায়। এর মাঝে আরো ৪,১৪,০০০ জন দর্শক গভীর রাতে পর্বটির পুনঃপ্রচার দেখে। ডেক্সটার ধারাবাহিকের এই পর্বটি পূর্বের "পাইলট" পর্বটির চেয়ে শতকরা ৬৭ ভাগ বেশি দর্শকগ্রহণযোগ্যতা পায়, যা সচরাচর মৌসুমের প্রথম পর্বগুলোর তুলনায় ৪০% বেশি। পর্বটি প্রথম সম্প্রচারেই প্রায় ৪,৭১,০০০ অস্ট্রেলীয় দর্শক পর্বটি দেখে। যুক্তরাজ্য থেকে প্রায় ৩৪৮০০ জন দর্শক পর্বটি উপভোগ করে জানা যায়, যা পূর্বের তলনায় সংখ্যায় প্রায় ৫০ হাজার বেশি।
শব্দ গ্রাহক প্যাট্রিক হানসন এবং পুনঃ শব্দ সংগ্রাহক এলমো পোন্সডোমেনেখ ও জো আর্ল "আউটস্ট্যান্ডিং সাউন্ড মিক্সিং" এর জন্য "প্রাইমটাইম অ্যামি অ্যাওয়ার্ডে একঘণ্টার কমেডি অথবা নাটক ধারাবাহিকে শব্দ সম্পাদনা বিভাগে পুরস্কারের জন্য মনোনীত হন। কিন্তু শেষ পর্যন্ত পদকটি টেলিভশন ধারাবাহিক "মীট কেভিন জনসন" এর "লস্ট" পর্ব জিতে। .  স্টুয়ার্ট শিল, ইট'স অ্যালাইভ! এর সম্পাদক এডি অ্যাওয়ার্ড এ " নন-কমার্শিয়াল টেলিভিশনে প্রচারিত এক ঘণ্টার সেরা সম্পাদনা" বিভাগে মনোনয়ন পান। তবে সিডনি ভলিন্সকি "দ্যা সোপরানোস" এর জন্য পুরষ্কারটি জিতেন।
ভ্যারিটি ম্যাগাজিনের জন্য এক লেখনীতে ব্রায়ান লাঊরী দ্বিতীয় মৌসুমের সূচনাকে "বিজয়ী" এবং হলের পারফর্মেন্সকে "অর্জনের দিকে ধাবিত" বলে অভিহিত করেন। জিএন এর এরিক গোল্ডম্যান ভেবেছিলেন এই পর্বটির সবচেয়ে বড় জটিলতা হল প্রথম মৌসুমের অসাধারনত্বকে ধরে রাখা। তবে ডেক্সটারকে ডক্সের অনুসরণ করা এবং এজমী প্যাসকেলের ব্যক্তিগত আলাপ লাগুয়ের্তার শুনে ফেলা ব্যাপারটি  "অদ্ভুত" লাগলেও ডেক্সটারের ফ্ল্যাশব্যাক এবং ডেক্সটার ও ডেবরার গল্প- সব মিলিয়ে একটি ভালো রকমের শুরু হয়েছে এই পর্বটির মধ্য দিয়ে।  টিভি স্কোয়াডের কীথ ম্যাকডাফে যুবক ডেক্সটারের ফ্ল্যাশব্যাক এবং হ্যারি মর্গানের বেঁচে থাকার বিষয়টি অত্যন্ত পছন্দ করেন। পর্বটির শেষ দৃশ্যের ব্যাপারে তিনি লিখেন, "ডেক্সটারের সাথে আমাদেরও বুকের ভেতরে ধুকপুক শুরু হয়ে গিয়েছিল। টিভি গাইডের লেখক পলা পেইজ পর্বটিকে "উত্তেজনা এবং হৃৎস্পন্দন বাড়ানোর জন্য" বানানো  বলে মনে করেন। এছাড়াও  ডেক্সটারের হাতে খুন হওয়া মৃতদেহ গুলো খুঁজে পাওয়াকে তিনি চমৎকার গল্পপ্রবাহ বলে উল্লেখ করেন। রিটা চরিত্রটিকে কোন খোলসে আবদ্ধ না রেখে সত্যিকার অর্থে একটি চরিত্র হিসেবে ফুটিয়ে তোলার জন্য তিনি বেঞ্জের প্রশংসা করেন। এভি ক্লাবের সমালোচক স্কট টবিয়াস উল্লেখ করেন, "দ্বিতীয় মৌসুমের ছক করার ক্ষেত্রে লেখকগণ চমৎকার কাজ দেখিয়েছেন"
রমেন্দ্র নাথ বিশ্বাস
শিক্ষাজীবন
রমেন্দ্র ঢাকা বিশ্ববিদ্যালয় থেকে অর্থনীতিতে বিএসএস (সম্মান) এবং এমএসএস ডিগ্রি এবং যুক্তরাজ্যের বার্মিংহাম বিশ্ববিদ্যালয় থেকে উন্নয়ন অর্থনীতিতে এমএসসি ডিগ্রি অর্জন করেন। এছাড়া দেশ ও বিদেশে তিনি বিভিন্ন প্রশিক্ষণ লাভ করেছেন।
কর্মজীবন
রমেন্দ্র নাথ বিশ্বাস বাংলাদেশ সিভিল সার্ভিসের প্রশাসন ক্যাডারের নবম ব্যাচের একজন কর্মকর্তা হিসেবে ১৯৯১ খ্রিষ্টাব্দে সরকারি চাকরিতে যোগদান করেন। তিনি প্রশাসনের বিভিন্ন স্তরে কাজ করেছেন। তিনি অর্থ মন্ত্রণালয়ের অর্থ বিভাগে দীর্ঘদিন কর্মরত ছিলেন। সরকারি আর্থিক ব্যবস্থাপনা, উন্নয়ন পরিকল্পনা, বাজেট প্রণয়ন প্রভৃতি ক্ষেত্রে তিনি ভূমিকা পালন করেছেন। তিনি অর্থ বিভাগের অতিরিক্ত সচিব ছিলেন। সরকার কর্তৃক মনোনীত সদস্য হিসেবে তিনি ঢাকা বিশ্ববিদ্যালয় এবং জাহাঙ্গীরনগর বিশ্ববিদ্যালয়ের সিনেটে দায়িত্ব পালন করেন। তিনি বাংলাদেশ ইন্সটিটিউট অব ক্যাপিটাল মার্কেট (বিআইসিএম), বাংলাদেশ পেট্রোলিয়াম কর্পোরেশন (বিপিসি), কোল পাওয়ার জেনারেশন কোম্পানী বাংলাদেশ লিমিটেড (সিপিজিসিবিএল) এবং জীবন বীমা কর্পোরেশনের (জেবিসি) পরিচালনা পর্ষদেও দায়িত্ব পালন করেছেন।
২০২০ খ্রিষ্টাব্দের ডিসেম্বর মাসে তিনি সচিব পদে পদোন্নতি লাভ করেন এবং পরিকল্পনা কমিশনের সদস্য নিযুক্ত হন। ২০২২ খ্রিষ্টাব্দের ২রা জানুয়ারি থেকে ৩১শে ডিসেম্বর পর্যন্ত তিনি বাংলাদেশ লোক-প্রশাসন প্রশিক্ষণ কেন্দ্রের রেক্টর হিসেবে দায়িত্ব পালন করেন।
হাসলার ভিডিও
ডান|থাম্ব|240x240পিক্সেল| জানুয়ারী, ২০১০, নেভাদারের লাস ভেগাসের স্যান্ডস কনভেনশন সেন্টারে [[এভিএন অ্যাডাল্ট এন্টারটেইনমেন্ট এক্সপো|এভিএন অ্যাডাল্ট এন্টারটেইনমেন্ট এক্সপোতে হাসলার বুথ]] হাসলার ভিডিও হ'ল মার্কিন পর্নোগ্রাফি চলচ্চিত্রের স্টুডিও। এটি ল্যারি ফ্লিন্টের ল্যারি ফ্লিন্ট পাবলিকেশনের মালিকানাধীন এবং এটি হাসলার-ব্র্যান্ডযুক্ত বিভিন্ন উদ্যোগের অংশ, যার মধ্যে হাসলার ম্যাগাজিন, হাসলার ক্যাসিনো এবং হাসলার হলিউডের খুচরা বিক্রয় কেন্দ্র রয়েছে। ২০০৩ সালে হাসলার ভিডিও ভিসিএ পিকচার্স কিনেছিল, যা এলএফপি সংঘের মধ্যে একটি পৃথক ব্র্যান্ড পরিচয় বজায় রেখেছিল।
হাসলার ভিডিও তাদের মূলধারার চলচ্চিত্রগুলির প্যারোডি এবং প্যারিস হিলটন, ডেভিড হাসেলহফ বা লিন্ডসে লোহানের মতো সেলিব্রিটি এবং "হ্যাপি ডেজ", "স্টার ট্রেক" এবং "গ্লির" মতো টিভি শোগুলির জন্য পরিচিত। ২০০৮ এর রিপাবলিকান রাষ্ট্রপতির মনোনীত প্রার্থী জন ম্যাককেইন আলাস্কার গভর্নর সারা প্যালিনকে তার চলমান সহকর্মী হিসাবে বেছে নেওয়ার জবাবে, হুাসলার ক্রেগলিস্টে একটি শ্রেণিবদ্ধ বিজ্ঞাপন দিয়েছিল, যাতে একটি পর্নোগ্রাফিক চলচ্চিত্রে অভিনয় করতে ইচ্ছুক সারাহ প্যালিনের জমজ চাওয়া হয়েছিল গভর্নরকে চিত্রিত করে। অবশেষে হু ইজ নাইলিন 'পেইলিন'  চলচ্চিত্রটি ২০০৮ সালের ৪ নভেম্বর মুক্তি পেয়েছিল, যাতে লিসা অ্যান অভিনয় করেছিলেন।
তিসিবিওস
তার সবচেয়ে বিখ্যাত কাজ জলঘড়ির উন্নতি সাধন। জলঘড়ি তিসিবিওসের অনেক আগে থেকেই প্রচলিত ছিল। সবচেয়ে সাধারণ জলঘড়ি দুটি পাত্রের মাধ্যমে কাজ করে। একটি পানিপূর্ণ পাত্র আরেকটি শূন্য পাত্রের একটু উপরে রাখা হয়, পানিপূর্ণ পাত্রের নিচের দিকে একটি ছিদ্র থাকে যা দিয়ে নিচের পাত্রে পানি পড়ে। নিচের পাত্রে পানির স্তর কতটুকু বৃদ্ধি পাচ্ছে তার মাধ্যমে সময় গণনা করা হয়। কিন্তু সমস্যা ছিল, এটি কোন ধ্রুব সময় গণক নয়। কারণ উপরের পাত্রে পানি বেশি থাকলে চাপ বেশি হবে এবং সে কারণে পানির বেগও বেশি হবে। কিন্তু উপরের পাত্রের পানির স্তর যত কমতে থাকবে পানির বেগও তত কমতে থাকবে। এ কারণে জলঘড়ির পানিকে সময়ের পরিমাপক হিসেবে ব্যবহার করলে বলতে হবে, সময় শুরুর দিকে বেশি দ্রুত চলে। এখান থেকেই বোধহয় "সময় গড়িয়ে যাচ্ছে" বা "সময় ফুরিয়ে যাচ্ছে" (running out of time) বাগধারার উদ্ভব। তো পানির মাধ্যমে ধ্রুব সময় পরিমাপের জন্য ক্তিসিবিওস উপরের পাত্রে পানির স্তর সর্বদা সমান রাখার কৌশল উদ্ভাবন করেন এবং এর মাধ্যমে ধীরে ধীরে জটিল থেকে জটিলতর জলঘড়ি নির্মাণ করেন। নিচের পাত্রের গায়ে পানির স্তর নির্দেশক কাঁটা জুড়ে দিয়ে তিনি সময় (ঘণ্টা, দিন, মাস, বছর) প্রদর্শনেরও ব্যবস্থা করেন।
তার আরেকটি গুরুত্বপূর্ণ আবিষ্কার হচ্ছে, হাইড্রলিস বা জল-অর্গ্যান (জলবাদ্যযন্ত্র)। এই বাদ্যযন্ত্রে অনেকগুলো অর্গ্যান নল থাকে যার ভেতর পানির ওজনের উপর ভিত্তি করে বাতাস প্রবাহিত করা হয়। ক্তিসিবিওসের কোন রচনা আমাদের হাতে এসে পৌঁছায়নি। তার কাজ সম্পর্কে জানা যায় কেবল অন্যদের, বিশেষ করে রোমান লেখক ভিত্রুভিয়ুস এবং আলেকজান্দ্রিয়ার হেরোনের লেখা পড়ে। কিন্তু এতে কোন সন্দেহ নেই যে, তিনি প্রকৌশলের এমন একটি ধারার ভিত্তি স্থাপন করেছিলেন পরবর্তীকালে যার চূড়ান্ত উৎকর্ষ সাধিত হয়েছে আলেকজান্দ্রিয়ার হেরোন এবং বিজান্তিওনের (বাইজান্টিয়াম বা বর্তমান ইস্তাম্বুল) ফিলোর মাধ্যমে।
পুপু হ্রদ
পুপু হ্রদ (Lago Poopó ) বলিভিয়ার আল্টিপ্লানো পর্বতের পাদদেশে অরুরো অঞ্চলে অবস্থিত একটি লোনা পানির হ্রদ। এটা দেশটির দ্বিতীয় বৃহত্তম হ্রদ এবং এর বেশিরভাগ পানি আসে দেদাগুয়াদেরো নদী থেকে। দেদাগুয়াদেরো নদীর পানি আসে উত্তরের টিটিকাকা হ্রদ থেকে। মৌসুম ভেদে হ্রদের পানি ওঠানামা করে। ২০০২ সালে হ্রদটি রামসার কনভেনশন এর অধীনে সংরক্ষিত ঘোষণা করা হয়।
অবস্থান
বলিভিয়ার দ্বিতীয় বৃহত্তম হ্রদ পুপু হ্রদকে স্থানীয়রা ডাকে লাগু পুপু নামে। সমুদ্রপৃষ্ঠ থেকে প্রায় ১২ হাজার ৯০ ফুট উঁচু এই হ্রদের অবস্থান বলিভিয়ার মধ্য-পশ্চিম অঞ্চলে। প্রায় ৯৭৭ বর্গমাইল অঞ্চলজুড়ে অবস্থিত এই হ্রদের গভীরতা গড়ে প্রায় ৮-১০ ফুট। বিখ্যাত টিটিকাকা হ্রদে থেকে উদ্ভূত দেসাগুয়াদেরো নদীর পানি ছিল এই হ্রদের প্রধান পানির উৎস। অতিরিক্ত উচ্চতার দরূণ হ্রদের পানি দ্রুত শুকিয়ে যেত, যার খেসারত হিসেবে এর পূর্বে প্রায় দুই বার শুকিয়ে গিয়েছিল এই হ্রদটি। তবে অতীতে বার বার বিপর্যয়ের মুখে ঘুরে দাঁড়িয়েছে এটি।
শুকিয়ে যাওয়া
পুপু হ্রদ অঞ্চলে খনি শিল্পের প্রসার ঘটলেও প্রাকৃতিক বিপর্যয়ের মুখে ধ্বংস হয়ে যায় মূল্যবান মৎস সম্পদ। প্রতিবছর গড়ে এক ডিগ্রী সেলসিয়াস তাপমাত্রা বৃদ্ধি পেতে থাকে।
বর্তমান অবস্থা
প্রতি বছর শুষ্ক মৌসুমে পুপুর বুক থেকে প্রচুর পরিমাণে পানি বাষ্পীভূত হয়ে যায়। ভরা মৌসুমে বৃষ্টিপাতের ফলে পুনরায় হ্রদের বুকে পানি সঞ্চিত হয়। ২০১৫-১৬ বর্ষা মৌসুমে এর বিপরীত চিত্র দেখা যায়। টানা কয়েক মাস ধরে অব্যাহত খরার কবলে পড়ে এ হ্রদ। জার্মানীর বিজ্ঞানীদের পরিচালিত জরিপ অনুযায়ী, এ হ্রদে অন্যান্য বছরের তুলনায় ২০১৩ সালে প্রায় ১৬১ বিলিয়ন লিটার পানি ঘাটতি রয়েছে। জেনে অবাক হবেন যে, বর্তমানে পুরো হ্রদের ধারণক্ষমতার মাত্র ২ শতাংশ পানি অবশিষ্ট রয়েছে!
হ্রদ শুকিয়ে যাওয়ায় এর উপর নির্ভরশীল শত শত পরিবার নিজেদের সহায় সম্পত্তি বিক্রি করে শহরমুখী হয়েছেন। ২০১৫ পরবর্তী তিন বছরে হ্রদ পার্শ্ববর্তী উন্তাবি গ্রামের প্রায় অর্ধেক মানুষ শহরের দিকে পাড়ি দিয়েছে। এর আগে ১৯৯০ সালে পুপুর বুকে বাষ্পীভবন শুরু হয়েছিল। সেবার অগভীর এ হ্রদের প্রায় ৯০ শতাংশ পানি শুকিয়ে যায়। তিনটি স্থানে জমে থাকা সামান্য পানি ব্যতীত আর কিছুই অবশিষ্ট ছিল না। কিন্তু পুপু পুনরায় জেগে উঠে। এর ফলে নতুন করে পুপুর বুকে মানুষের জীবিক অন্বেষণ শুরু হয়।
বলিভিয়া সরকারের প্রচেষ্টায় হ্রদ অঞ্চলের প্রায় ৩,২৫০ জন শরণার্থীকে ত্রাণ সহায়তা দেয়া হয়েছে। এর সামগ্রিক প্রভাব বলিভিয়ায় অর্থনৈতিক অগ্রগতিকে ব্যাহত করছে। ২০১৮ এর ডিসেম্বর মাসে অরুরোর গভর্নর ভিক্টর হুগো সানচেজ পুপু হ্রদকে আনুষ্ঠানিকভাবে পরিত্যক্ত ঘোষণা করেন। এ ঘোষণায় পুরো বিশ্বের পরিবেশবিদরা আশঙ্কিত হয়ে পড়েন। কারণ, পুপু হ্রদ বিপর্যয় কোনো চূড়ান্ত পরিণতি নয়, বরং মহাবিপর্যয়ের সূত্রপাত মাত্র।
কনৌজের সুগন্ধি
কনৌজের সুগন্ধি, অথবা বলা যায় কনৌজের আতর, হল একটি ঐতিহ্যবাহী ভারতীয় সুগন্ধি উৎপাদন। এই সুগন্ধির উৎপাদন ভারতের উত্তরপ্রদেশ রাজ্যের কনৌজে জনপ্রিয়।
এটি ভৌগোলিক নির্দেশকের (জিআই) অধীনে বৌদ্ধিক সম্পত্তির অধিকার নিয়ে বাণিজ্য সম্পর্কিত বিষয়সমূহ (টিআরআইপিএস) চুক্তির আওতায় সুরক্ষিত হয়েছে। এটি পেটেন্টস ডিজাইনস এবং ট্রেডমার্কের কন্ট্রোলার জেনারেল দ্বারা নিবন্ধীকরণের সাথে ভারত সরকারের জিআই আইন ১৯৯৯-এর "কনৌজ পারফিউম" হিসাবে সামগ্রী ১৫৭ তে তালিকাভুক্ত রয়েছে।
ইতিহাস
কনৌজের সুগন্ধির একটি দীর্ঘ ঐতিহাসিক পটভূমি রয়েছে এবং কনৌজ হাজার বছর ধরে সুগন্ধির ব্যবসা করে। সুগন্ধি উৎপাদনের পেছনে কনৌজে মূল ভূমিকার কারণে, শহরটি "ভারতের সুগন্ধি রাজধানী" হিসাবে পরিচিত এবং "ফ্রান্সের কাছে গ্র্যাসে যা, ভারতের কাছে কনৌজ হল তাই"। এই ক্ষেত্রের এক বিশেষজ্ঞ বলেছেন, "কনৌজ হাজার বছর ধরে দেশের সুগন্ধি শহর"।
উৎপাদন
ফুল এবং প্রাকৃতিক সম্পদ থেকে এই সুগন্ধি তৈরি হয়। এছাড়াও কস্তুরী, কর্পূর, জাফরান এবং অন্যান্য সুগন্ধযুক্ত পদার্থ এই উৎপাদনের জন্য ব্যবহৃত হয়। সাদা জুঁইয়ের মতো ফুল এবং খসখসের মতো গাছ থেকে তৈরি সুগন্ধি গ্রীষ্মের বিভিন্ন বৈচিত্র্যের জন্য ব্যবহৃত হয়। বর্ষায় ব্যবহার করার জন্য মৃত্তিকা থেকে তৈরি হয় মিট্টি আতর, যেটি সিক্ত মাটির সুঘ্রাণ দেয়। হিনা আতর এবং কস্তুরী আতর শীতের সময় ব্যবহার করা হয়।
প্রাকৃতিক আতরগুলি, কিছু ব্যতিক্রম বাদে, অ্যালকোহল এবং রাসায়নিক মুক্ত। গোলাপ থেকে তৈরি আতরের গন্ধ অনেক বেশি, তবে চন্দনের তেল থেকে তৈরি আতরের দীর্ঘস্থায়ী সুগন্ধ থাকে। সাধারণত একটি ছোট বোতলে সুগন্ধি উৎপাদনের জন্য, প্রায় ১৫ দিন সময় লাগে।
বাজার
কনৌজের সুগন্ধির স্থানীয় এবং আন্তর্জাতিক বাজার রয়েছে এবং প্রায় ২০টি সংস্থা ইউকে, মার্কিন যুক্তরাষ্ট্র, অস্ট্রেলিয়া, সংযুক্ত আরব আমিরাত, সৌদি আরব, ইরান, ইরাক, সিঙ্গাপুর, ফ্রান্স, ওমান, কাতার ইত্যাদির মতো দেশে সুগন্ধি রফতানি করে
নাউরু
নাউরু প্রজাতন্ত্র (নাউরুয়ান Ripublik Naoero, রিপুব্লিক্‌ নাওয়েরো, ইংরেজি Republic of Nauru রিপাব্লিক্‌ অভ্‌ ন্যাউরু) দক্ষিণ প্রশান্ত মহাসাগরের মাইক্রোনেশিয়া অঞ্চলের একটি ক্ষুদ্র দ্বীপ রাষ্ট্র। এর নিকটতম দ্বীপ হল ৩০০ মাইল পূর্বে অবস্থিত কিরিবাতির বানাবা দ্বীপ। এটি টুভালুর উত্তর-পশ্চিমে, সলোমন দ্বীপপুঞ্জের 1300 km উত্তর-পূর্বে, পাপুয়া নিউ গিনির পূর্ব-উত্তর-পূর্বে, ফেডারেটেড স্টেটস অফ মাইক্রোনেশিয়ার দক্ষিণ-পূর্বে এবং মার্শাল দ্বীপপুঞ্জের দক্ষিণে অবস্থিত। নাউরু বিশ্বের ক্ষুদ্রতম দ্বীপ রাষ্ট্র (ক্ষেত্রফল মাত্র ২১ বর্গ কিলোমিটার)। এর পাশাপাশি এটি বিশ্বের ক্ষুদ্রতম স্বাধীন প্রজাতন্ত্র, এবং একমাত্র দেশ যার কোন রাজধানী নাই।
এখানকার আদি বাসিন্দারা হল মাইক্রোনেশীয় ও পলিনেশীয় জাতির মানুষ। জার্মানি ঊনবিংশ শতাব্দীর শেষভাগে এটিকে দখল করে নেয়। প্রথম বিশ্বযুদ্ধের পর এটি অস্ট্রেলিয়া, নিউজিল্যান্ড, ও যুক্তরাজ্যের অধীনে একটি ম্যান্ডেট বা প্রশাসিত এলাকায় পরিণত হয়। কিন্তু দ্বিতীয় বিশ্বযুদ্ধের সময় জাপান এটি দখল করে। যুদ্ধের শেষে এটি আবার অধীনস্থ প্রশাসিত এলাকায় পরিণত হয়, এবং ১৯৬৮ সালে পূর্ণ স্বাধীনতা লাভ করে।
নাউরু ফসফেট খনিজে সমৃদ্ধ। ১৯০৭ সাল থেকে এখানকার অর্থনীতির প্রধান আয় আসে ফসফেট খনিজ আকরিক আহরণের মাধ্যমে। তবে বর্তমানে খনিজ ফসফেট প্রায় শেষ হয়ে এসেছে, আর এই খনিজ আহরণ করতে গিয়ে পরিবেশগত বিপর্যয়ের সূচনা হয়েছে। দ্বীপের সম্পদ রক্ষার্থে স্থাপিত তহবিলের অব্যবস্থার ফলে এখানকার অর্থনীতিতে ধ্স নামে। অর্থ উপার্জনের জন্য নাউরুর সরকার বিভিন্ন অপ্রচলিত পদ্ধতির আশ্রয় নেয়। যেমন, ১৯৯০ এর দশকের শুরুর দিকে নাউরু কালো টাকা সাদা করার আখড়াতে পরিণত হয়। ২০০১ সাল থেকে এটি অস্ট্রেলীয় সরকারের অনুদান গ্রহণ করেছে। এর বিনিময়ে নাউরু অস্ট্রেলিয়াতে রাজনৈতিক আশ্রয় প্রার্থীদের জেল হিসাবে ব্যবহৃত হচ্ছে।
নাউরুর জনসংখ্যা মাত্র ১৩,০৪৮ জন (২০০৫ সালের হিসাব)। এর মধ্যে ৫৮% নাউরুর আদি অধিবাসী, ২৮% অন্যান্য দ্বীপের অধিবাসী, ৮% চীনা, এবং ৮% ইউরোপীয়।
ইতিহাস
নাউরু প্রথম অন্তত ৩০০০ বছর আগে মাইক্রোনেশিয়ানস এবং পলিনেশিয়ানদের বাস করতেন। নাউরুতে ঐতিহ্যগতভাবে ১২ টি গোষ্ঠী বা উপজাতি ছিল, যা দেশের পতাকাটির ১২-ইঙ্গিত তারকাতে প্রতিনিধিত্ব করে। ঐতিহ্যগতভাবে, নাউরুয়ানরা তাদের বংশধর মাতৃভূমির সন্ধান পায়। অধিবাসীরা জলবিদ্যুৎ ব্যবহার করে: তারা কিশোর ibija মাছ ধরা, তাজা জল থেকে তাদের আনুমানিক, এবং Buada ল্যাগুনে তাদের উত্থাপিত, খাদ্য একটি নির্ভরযোগ্য উৎস প্রদান তাদের খাদ্যের অন্যান্য স্থানীয়ভাবে প্রাপ্ত উপাদানগুলি হল নারিকেল এবং প্যানডাস ফল। নাম "নাউরু" নওরোয়ান শব্দ অ্যানাইওরো থেকে বেরিয়ে আসতে পারে, যার মানে "আমি সৈকততে যাই।"
ব্রিটিশ সাগর অধিনায়ক জন ফায়ার, একটি তিমি শিকারী, ১৭৯৮ সালে নাউরু সফরকারী প্রথম পশ্চিমাঞ্চল হয়ে ওঠে, এটি "Pleasant Island" বলে। ১৮৩০ এর দশকে নওরোয়ান ইউরোপীয়দের সাথে জাহাজ ও ব্যবসায়ীদের যোগাযোগ করতেন যারা নুরাউতে তাদের সরবরাহ (বিশেষ করে তাজা জল) পুনঃপ্রতিষ্ঠিত করে।
এই সময় প্রায়, ইউরোপীয় জাহাজ থেকে deserters দ্বীপে বসবাস শুরু। মাদকদ্রব্য পামের মদ ও আগ্নেয়াস্ত্রের জন্য দ্বীপগুলি খাদ্য বিক্রি করত।আগ্নেয়াস্ত্র ১৮৭৮ সালে শুরু হয় ১০-বছর পর Nauruan যুদ্ধের সময় ব্যবহৃত হয়।
গ্রেট ব্রিটেনের সাথে একটি চুক্তির পর, ১৮৮০ সালে জার্মানির সাথে নুরা সংযুক্ত হয় এবং প্রশাসনিক উদ্দেশ্যে জার্মানির মার্শাল দ্বীপপুঞ্জের রক্ষাকর্তা অন্তর্ভুক্ত হয়। জার্মানদের আগমনের ফলে গৃহযুদ্ধ শেষ হয় এবং দ্বীপের শাসকরা হিসেবে রাজারা প্রতিষ্ঠিত হয়। এদের মধ্যে সর্বাধিক পরিচিত রাজা অয়ুইয়েডা ছিল। গিলবার্ট দ্বীপপুঞ্জ থেকে খ্রিস্টান মিশনারি ১৮৮৮ সালে এসেছিলেন। জার্মান বাসিন্দার দ্বীপ নওডো বা অনওয়ারো নামে পরিচিত। জার্মানরা প্রায় তিন দশক ধরে নাউরু শাসন করে। রবার্ট রাশ, একজন জার্মান ব্যবসায়ী যিনি নওরউন মহিলার সাথে বিয়ে করেন, ১৮৯০ সালে নিযুক্ত প্রথম প্রশাসক ছিলেন।
ফসফেট ১৯০০ সালে স্বপ্নদর্শক অ্যালবার্ট ফুলার এলিসের নাউরুতে আবিষ্কৃত হয়। প্রশান্ত মহাসাগরীয় ফসফেট কোম্পানি ১৯০৬ সালে জার্মানির সাথে চুক্তির মাধ্যমে রিজার্ভ ব্যবহার করতে শুরু করে, তার প্রথম চালানটি ১৯০৭ সালে রপ্তানি করে। ১৯১৪ সালে, প্রথম বিশ্বযুদ্ধের প্রাদুর্ভাবের পর, নুরে অস্ট্রেলিয়ান সৈন্যবাহিনী দ্বারা দখল করা হয়। 1 9 12 সালে এটিলাইড এবং অ্যাসোসিয়েটেড পাওয়ার দ্বারা সম্মতি জানানো হয়েছিল যে, তার ব্রিটানিক মেজেসি একটি লিগ অফ ন্যাশনাল ম্যান্ডেটের অধীনে প্রশাসক হওয়া উচিত। 1912 সালে যুক্তরাজ্য, অস্ট্রেলিয়া ও নিউজিল্যান্ডের সরকারসমূহের মধ্যে নুরু আইল্যান্ড চুক্তিটি দ্বীপটির প্রশাসনের জন্য এবং একটি আন্তঃফোনীয় ব্রিটিশ ফসফেট কমিশন (বি.পি.সি.) দ্বারা ফসফেট আমানতের জন্য কাজ করে। লীগ অব নেশনস ম্যান্ডেটের শর্তাবলী 1920 সালে উত্থাপিত হয়েছিল।
দ্বীপটি 1920 সালে একটি ইনফ্লুয়েঞ্জা মহামারীর সম্মুখীন হয়েছিল, যার ফলে স্থানীয় নুওয়ানের মধ্যে 18% -এর মৃত্যুহার ছিল।
1923 সালে, লীগ অফ নেশনস অস্ট্রেলিয়াকে নুরউকে একটি ট্রাস্টি ম্যান্ডেট প্রদান করে, যুক্তরাজ্য ও নিউজিল্যান্ডের সাথে সহ-ট্রাস্টি হিসেবে। 6 এবং 7 ডিসেম্বর 1940 তারিখে, জার্মান অক্জিলিয়ারী ক্রুজার্স কমেট ও ওরিওন নৌউনের আশপাশে পাঁচটি সরবরাহ জাহাজ ডুবিয়েছিলেন। Komet তারপর নাউরু এর ফসফেট খনির এলাকা, তেল স্টোরেজ ডিপো, এবং shiploading ক্যান্টাইলার বেল্ট।
এই আত্মসমর্পণটি ব্রিগেডিয়ার জে.আর. স্টিভেনসন কর্তৃক গৃহীত হয়েছিল, যিনি যুদ্ধক্ষেত্র এইচএমএএস ডাইমেনটিনাতে প্রথম অস্ট্রেলিয়ান সেনাবাহিনীর কমান্ডার লেফটেন্যান্ট জেনারেল ভার্নন স্টারডির প্রতিনিধিত্ব করেছিলেন। সেখানে 737 নওরোয়ানকে চুুকের কাছে ফেরত পাঠানোর ব্যবস্থা করা হয়েছিল। জানুয়ারি 1946 সালে তারা বিওপি সি টাওয়ারজা কর্তৃক নাউরু ফিরে আসেন।
1947 সালে, একটি ট্রাস্টিপি প্রতিষ্ঠা হয় অস্ট্রেলিয়া, নিউজিল্যান্ড এবং যুক্তরাজ্য যুক্তরাষ্ট্রে ট্রাস্টি হিসাবে। এই ব্যবস্থার অধীনে, যুক্তরাজ্য, অস্ট্রেলিয়া এবং নিউজিল্যান্ড যৌথ প্রশাসন কর্তৃপক্ষ ছিল। নুরু আইল্যান্ড চুক্তিটি অস্ট্রেলিয়া কর্তৃক 5 বছরের জন্য প্রথম প্রশাসক নিয়োগের জন্য প্রদান করা হয়, পরবর্তী তিনটি সরকার কর্তৃক নির্ধারিত অ্যাপয়েন্টমেন্টগুলি। যাইহোক, অভ্যাসে, অস্ট্রেলিয়া কর্তৃক প্রশাসনিক ক্ষমতা প্রয়োগ করা হয়।
নাউরু জানুয়ারি 1966 সালে স্বশাসিত হয়েছিলেন এবং সংবিধান প্রণয়নের দুই বছর পর 1968 সালে প্রতিষ্ঠিত প্রেসিডেন্ট হেমর ডিরোবর্চ অধীনে স্বাধীন হয়েছিলেন। 1967 সালে, নুরা'র লোকেরা ব্রিটিশ ফসফেট কমিশনারদের সম্পদ কিনেছিল এবং 1970 সালের জুন স্থানীয় মালিকানাধীন নাউরু ফসফেট করপোরেশনের কাছে হস্তান্তর করে। খনি থেকে আয়কে নুউয়ানস প্রশান্ত মহাসাগরীয় অঞ্চলে বসবাসকারী সর্বোচ্চ মানদণ্ড প্রদান করে। 1989 সালে, নাউরু দ্বীপের অস্ট্রেলিয়া প্রশাসনের উপর আন্তর্জাতিক আদালতে অস্ট্রেলিয়ার বিরুদ্ধে আইনগত ব্যবস্থা গ্রহণ করেন, বিশেষত ফসফেট খনির দ্বারা সৃষ্ট পরিবেশগত ক্ষতির প্রতিকারের জন্য অস্ট্রেলিয়ার ব্যর্থতা। কিছু ফসফেট জমি: নাউরু v। অস্ট্রেলিয়া নুরা'র খনিকৃত এলাকার পুনর্বাসনের জন্য একটি বহির্বিশ্বে সমঝোতা করে।
ভূগোল
নাউরু একটি প্রশস্ত মহাসাগরের 21 বর্গ কিলোমিটার (8 বর্গ মাইল) ডিম্বাকৃতির আকৃতির দ্বীপ। এটি 55.95 কিলোমিটার (35 মাইল) দক্ষিণে অবস্থিত। দ্বীপটি একটি প্রবালপ্রাচীর দ্বারা পরিবেষ্টিত, যা কম জোয়ারের মধ্যে উন্মুক্ত এবং পঞ্চমাকারের সাথে বিন্দু। প্রবালপ্রাচীরের উপস্থিতি একটি বন্দর স্থাপন প্রতিরোধ করা হয়েছে, যদিও প্রি়ের চ্যানেলগুলি ছোট নৌকা দ্বীপে প্রবেশের অনুমতি দেয়। একটি উর্বর উপকূলীয় ফালা 150 থেকে 300 মিটার (490 থেকে 980 ফুট) প্রশস্ত সমুদ্র সৈকত থেকে অন্তর্হিত।
কোরাল পর্বতমালা নুরে কেন্দ্রীয় প্লেটোর চারপাশে অবস্থিত। প্লেটোর সর্বোচ্চ পয়েন্ট, কমান্ড রিজ নামে পরিচিত, 71 মিটার (233 ফুট) সমুদ্রতল থেকে।
নাউরোর একমাত্র উর্বর এলাকা স্রোত উপকূলীয় বেল্টের উপর অবস্থিত, যেখানে নারকেল পাম্পগুলি ফসল পায়। বুদা লেগুনের আশেপাশে জমি কলা, আনারস, সবজি, প্যানডাস গাছ এবং আদিবাসী কাঠের কাঠামো যেমন টমানো গাছকে সমর্থন করে।
নাউরুটি প্রশান্ত মহাসাগরে তিনটি মহান ফসফেট শিলা দ্বীপে ছিল, যার মধ্যে ছিল বাহানাবা (ওশেন আইল্যান্ড) ও কিরিবাতি এবং ফরাসি পলিনেশিয়া মাকতেয়া। নাউরুতে ফসফেট রিজার্ভ এখন প্রায় সম্পূর্ণভাবে নিঃশেষ হয়ে গেছে। সেন্ট্রাল প্লেটোর ফসফেট খনির 15 মিটার (49 ফুট) উচ্চ পর্যন্ত জ্যাগড চুনাপাথর পাইনকলের একটি নিষিদ্ধ ভূখণ্ড ত্যাগ করেছে। নাউরু ভূমি এলাকার প্রায় 80% খনি ছিনতাই ও ধ্বংস করেছে এবং আশেপাশের এক্সক্লুসিভ অর্থনৈতিক অঞ্চলও ক্ষতিগ্রস্ত হয়েছে; 40% সামুদ্রিক প্রাণি গল এবং ফসফেট ডোবা দিয়ে মারা গেছে বলে ধারণা করা হয়।
নাউরুতে সীমিত প্রাকৃতিক তাজা জল সম্পদ আছে। ছাদ সংগ্রহস্থল ট্যাংক বৃষ্টির পানি সংগ্রহ দ্বীপপুঞ্জের বেশিরভাগই নাউরু ইউটিলিটি এজেন্সি এ অবস্থিত তিনটি আলাদা আলাদা প্ল্যান্টের উপর নির্ভরশীল।
রাজনীতি
থাম্ব|275x275পিক্সেল|সংসদ ভবন, নাউরু নাউরার সভাপতি ব্যারিন ওয়াকাকে, যিনি 19-সদস্যের একক সংসদ সদস্যের প্রধান। দেশ জাতিসংঘের সদস্য, জাতিসংঘের কমনওয়েলথ, এশিয়ান ডেভেলপমেন্ট ব্যাংক এবং প্যাসিফিক দ্বীপপুঞ্জ ফোরাম। নাউরুও কমনওয়েলথ ও অলিম্পিক গেমসে অংশগ্রহণ করেন। সম্প্রতি নুরু আন্তর্জাতিক পুনর্নবীকরণযোগ্য শক্তি সংস্থা (আইআরএনএ) এর সদস্য দেশ হয়ে ওঠে। এপ্রিল 2016 সালে আন্তর্জাতিক মুদ্রা তহবিলের 189 তম সদস্য নাউরু প্রজাতন্ত্র।
নাউরু একটি সংসদীয় সরকার ব্যবস্থার সঙ্গে একটি প্রজাতন্ত্র। রাষ্ট্রপতি রাষ্ট্র প্রধান এবং সরকারের প্রধান উভয়। 19-সদস্যের একটি একক সংসদ প্রতি তিন বছর নির্বাচিত হয়। সংসদ তার সদস্যদের থেকে প্রেসিডেন্ট নির্বাচন করে, এবং সভাপতি পাঁচ থেকে ছয় সদস্যের একটি মন্ত্রিসভা নিয়োগ করে।
নাউর রাজনৈতিক দলগুলোর জন্য কোনও আনুষ্ঠানিক কাঠামো নেই এবং প্রার্থীরা সাধারণত অবাধে অফিসে দাঁড়িয়ে থাকে; বর্তমান সংসদের 19 জন সদস্যের মধ্যে 15 জনই অনির্দিষ্টকালের নারুয়ান রাজনীতিতে সক্রিয় হয়েছে এমন চারটি দল নুরা পার্টি, ডেমোক্রেটিক পার্টি, নাউরু ফার্স্ট এবং কেন্দ্র পার্টি। যাইহোক, সরকারের মধ্যে ঐক্যবদ্ধভাবে দলীয়করণের পরিবর্তে বর্ধিত পারিবারিক বন্ধনের ভিত্তিতে গঠিত হয়।
1992 থেকে 1999 সাল পর্যন্ত, নাউরু একটি স্থানীয় সরকার ব্যবস্থা ছিল যা নুরা দ্বীপের কাউন্সিল (এনআইসি) নামে পরিচিত ছিল। এই 9-সদস্যের কাউন্সিলটি পৌরসভা সেবা প্রদানের জন্য ডিজাইন করা হয়েছিল। 1999 সালে এনআইসি ভর্তি হয়েছিল এবং সমস্ত সম্পদ ও দায় জাতীয় সরকারে নিয়োজিত হয়েছিল। নাউরার ভূমি মেয়াদ অস্বাভাবিক: দ্বীপটির সমস্ত ভূখণ্ডের সকল নাউরুয়ানদের নির্দিষ্ট অধিকার রয়েছে, যা ব্যক্তি ও পরিবারগোষ্ঠীর মালিকানাধীন। সরকারি ও কর্পোরেট সত্ত্বা কোনও ভূসম্পত্তির মালিক নয়, এবং জমির মালিকদের ভূমি ব্যবহার করার জন্য তারা একটি লিজের ব্যবস্থায় প্রবেশ করতে হবে। অ-নাউউয়ান দ্বীপে জমি নাও থাকতে পারে।
1989 ও 2003 সালের মধ্যে নাউরু প্রশাসনের 17 টি পরিবর্তন ঘটেছিল। 2003 সালের মার্চ মাসে বার্নাড দোইইগো মারা যান এবং লন্ডভিগ স্কটিশিকে প্রেসিডেন্ট নির্বাচিত করা হয়, পরে অক্টোবর 2004 সালে পুরো মেয়াদ পূর্ণ করার জন্য পুনর্নির্বাচিত হন। 19 ডিসেম্বর, 2007 তারিখে কোন আস্থাভিত্তিক একটি ভোট না পেলে, স্কটিশির পরিবর্তে মার্কস স্টিফেন স্টিভেন নভেম্বর 2011 সালে পদত্যাগ করেছেন, এবং ফ্রেডি পিটার প্রেসিডেন্ট হয়েছেন। স্প্রেট ডাবুইডো তারপর পিটারে কোনও আস্থা প্রকাশ করেনি, ফলে তাকে প্রেসিডেন্ট পদে পরিণত করা হয়। 2013 সালে সংসদীয় নির্বাচনের পর, বেন ওয়াকাকে প্রেসিডেন্ট নির্বাচিত করা হয়েছিল
প্রধান বিচারপতির নেতৃত্বে সুপ্রীম কোর্ট, সাংবিধানিক বিষয়গুলির উপর সর্বাপেক্ষা প্রধানতম। অন্য মামলা দুটি বিচারক আপীল আদালত থেকে আপিল করা যেতে পারে। সংসদ আদালতের সিদ্ধান্তের বিপরীত দিকে অগ্রসর হতে পারে না, তবে আপিল কোর্টের রায় অস্ট্রেলিয়ার উচ্চ আদালতে আপিল করতে পারে। প্রচলিত এই খুব কমই ঘটে। নিম্ন আদালতে জেলা আদালত এবং পারিবারিক আদালত গঠিত হয়, যার মধ্যে একটি রেসিডেন্ট ম্যাজিস্ট্রেট দ্বারা পরিচালিত হয়, যিনি সুপ্রীম কোর্টের রেজিস্ট্রারও। দুইটি আধা-আদালত রয়েছে: জনসেবার আবেদন বোর্ড এবং পুলিশ আপীল বোর্ড, যা উভয় প্রধান বিচারপতির দ্বারা পরিচালিত হয়।
প্রশাসনিক অঞ্চলসমূহ
নাউরু ১৪ টা প্রশাসনিক জেলায় বিভক্ত এবং ৮ টা নির্বাচনী এলাকায় বিভক্ত। প্রতিটি জেলাকে গ্রামে বিভক্ত করা হয়েছে। সর্বাধিক জনবহুল জেলাটি হল ডেনিগোমোডু জেলা, এর জনসংখ্যা ১,৮০৪ জন, তার মধ্যকার ১,৪৯৭ জন নাউরু ফসফেট কর্পোরেশনের "লোকেশন" নামক এক আবাসিক অঞ্চলে বাস করে। নিম্নলিখিত তালিকায় ২০১১ সালের জনগণনা অনুসারে জেলাসমূহের জনসংখ্যা দেখানো হয়েছে।
অর্থনীতি
নওরোয়ান অর্থনীতি 1980 এর দশকের প্রথম দিকে এসেছিল, যেহেতু এটি ফসফেট আমানতের উপর নির্ভরশীল ছিল যা সমুদ্র পাখির ড্রপ্পিং থেকে উদ্ভূত। কিছু অন্যান্য সম্পদ আছে, এবং সবচেয়ে প্রয়োজনীয় আমদানি করা হয়। ক্ষুদ্র স্কেল খনির এখনও রনফোস দ্বারা পরিচালিত হয়, পূর্বে নওরো ফসফেট কর্পোরেশন নামে পরিচিত। সরকার নওরো ফসফেট রয়্যালটিস ট্রাস্টের মধ্যে রনফোসের উপার্জনের একটি শতাংশ নির্ধারণ করে। ট্রাস্ট দীর্ঘমেয়াদী বিনিয়োগ পরিচালনা করে, যেগুলি ফসফেট সংরক্ষণের পরে ক্লোজ হওয়ার পর নাগরিকদের সমর্থন করার উদ্দেশ্যে তৈরি হয়।
অপব্যবহারের কারণে, ট্রাস্ট এর নির্দিষ্ট এবং বর্তমান সম্পদ যথেষ্ট হ্রাস পায় এবং সম্পূর্ণভাবে পুনরুদ্ধার নাও হতে পারে। ব্যর্থ বিনিয়োগ 1993 সালে লিওনার্দো মিউজিয়ামে অর্থায়ন করে। 2007 সালে সিডনি এ Mercure হোটেল এবং মেলবোর্ন সালে নউরো হাউস ঋণ অর্থ ঋণ এবং এয়ার নাউরু এর শুধুমাত্র বোয়িং 737 ডিসেম্বর 2005 সালে পুনঃস্থাপিত হয় বিক্রি হয়েছিল। জুন একটি বোয়িং 737-300 বিমানের সঙ্গে বিমান প্রতিস্থাপিত হওয়ার পরে সাধারণ বিমান পরিষেবা পুনরায় শুরু 2006 থেকে 2005 সালে, কর্পোরেশনটি $ 7.5 মিলিয়ন ডলারের জন্য মেলবোর্নের খালি সাভয়েশ্বরের তালিকায় তার সম্পত্তি সম্পত্তিকে বিক্রি করে।
ট্রাস্টের মান 1991 সালে $ 1.3 বিলিয়ন থেকে 2002 সালে $ 138 মিলিয়ন হতে কমিয়ে আনা হয় বলে অনুমান করা হয়। নাউর বর্তমানে সরকারের মৌলিক কাজগুলো করার জন্য অর্থের অভাব রয়েছে; উদাহরণস্বরূপ, নাউর জাতীয় ব্যাংক দেউলিয়া হয়। 2005 সালে সিআইএ ওয়ার্ল্ড ফ্যাক্টবুক প্রতি মাথাপিছু 5000 ডলারে জিডিপি অনুমান করেছিল। নাইরোতে এশিয়ান ডেভেলপমেন্ট ব্যাংকের 2007 সালের অর্থনৈতিক প্রতিবেদন প্রতি মাথাপিছু জিডিপি 2400 ডলার থেকে 2715 ডলারে উন্নীত করেছে। জাতিসংঘ (2013) মাথাপিছু জিডিপি 15 হাজার 211 টাকার হিসেব করে এবং মাথাপিছু দেশ তালিকাতে তার জিডিপিতে 51 জনকে স্থান করে।
নাউরুতে কোন ব্যক্তিগত কর নেই বেকারত্বের হার 90% হতে পারে, এবং যাদের চাকরি আছে, তাদের সরকার 95% নিয়োগ করে। এশিয়ান ডেভেলপমেন্ট ব্যাংক বলে যে, ফসফেট খনির পরিবর্তনের অনুপস্থিতিতে প্রশাসনিক সংস্কার বাস্তবায়নের জন্য প্রশাসনের একটি শক্তিশালী জনসাধারণের আদেশ রয়েছে, তবে মধ্যম মেয়াদকালের দৃষ্টিভঙ্গি বহিরাগত সহায়তার উপর অব্যাহত নির্ভরতা। পর্যটন অর্থনীতিতে প্রধান অবদানকারী নয়।
জনসংখ্যা
২০১৬ সালের জুলাইয়ের তথ্য অনুসারে নাউরুর জনসংখ্যার ১১,৩৪৭ জন, এটি ভ্যাটিকান সিটি এবং টুভালুর পর পৃথিবীর তৃতীয় কম জনবহুল রাষ্ট্র। দেশটির জনসংখ্যা পূর্বে বর্তমানের থেকে বেশি ছিল, পরে ২০০৬ সালে ১,৫০০ জন বহিরাগত শ্রমিককে দ্বীপটি ছেড়ে কিরিবাস এবং টুভালুতে প্রত্যর্পণ করা হয়। এই প্রত্যর্পণের মূল উদ্দেশ্য ছিল ফসফেট খনির শ্রমিক হ্রাস করা।
পশ্চিমী সংস্কৃতির অনুসরণকারীর ক্ষেত্রে নাউরু দক্ষিণ প্রশান্ত মহাসাগরের দেশসমূহের ভিতর অগ্রগণ্য হিসাবে স্বীকৃত।
জাতিগত গোষ্ঠী
জাতিগতভাবে নাউরুর ৫৮% নাউরুয়ান, ২৬% অন্য প্রশান্ত মহাসাগরীয় দ্বীপের লোক, ৮% ইউরোপীয় এবং অন্য ৮% হান চীনা লোক। নাউরুয়ানদের পূর্বপুরুষ ছিল মাইক্রোনেশিয় এবং পলিনেশীয় লোক। বিংশ শতকে নাউরুর ঐতিহাসিক ১২ টা উপজাতি গোষ্ঠীর মধ্যকার দুটি বিলুপ্ত হয়।
ভাষা
নাউরুর সরকারি ভাষা হল নাউরুয়ান ভাষা, এটি এক ক্ষুদ্র প্রশান্ত মহাসাগরীয় দ্বীপ ভাষা। ৯৬% নাউরুয়ান লোকেরা ঘরে নাউরুয়ান ভাষায় কথা বলেন। নাউরুয়ান ভাষা দেশের বাইরে ব্যবহৃত না হবার ফলে ইংরাজী ভাষা সরকারি কাজকর্ম এবং ব্যবসায়ের জন্য বহুলভাবে ব্যবহৃত হয়।
ধর্ম
দ্বীপটিতে প্রচলিত প্রধান ধর্ম হল খ্রীষ্টান ধর্ম (এর নাউরু কংগ্রেসনাল চার্চ ৩৫.৭১%, রোমান ক্যাথলিক ৩২.৯৬%, এসেমব্লার অফ গড ১২.৯৮% এবং বাপ্টিষ্ট ১.৪৪%)। নাউরুর সংবিধানে ধর্মীয় স্বাধীনতার অধিকার আছে।
মিডিয়া
নাউরু থেকে কোনো দৈনিক সংবাদপত্র প্রকাশিত হয় না, মিনেন ক' নামক একটি পাক্ষিক কাগজ প্রকাশ পায়। দেশটিতে একটি রাষ্ট্রীয় টেলিভিশন স্টেশন আছে: নউরু টেলিভিশন (এনটিভি)-এ নিউজিল্যান্ড এবং অস্ট্রেলিয়ার অনুষ্ঠান সম্প্রচার করে। এর সঙ্গে একটি সরকারি অ-ব্যবসায়ীক রেডিওস্টেশনন আছে: রেডিও নাউরু রেডিও অস্ট্রেলিয়া এবং বিবিসির অনুষ্ঠান সম্প্রচার করে।
ক্রীড়া
অস্ট্রেলিয়ান ফুটবল নউরুর অন্যতম জনপ্রিয় খেলা। অস্ট্রেলিয়ান ফুটবল এবং ভারোত্তোলনকে দেশটির রাষ্ট্রীয় ক্রীড়া হিসাবে বিবেচনা করা হয়। দ্বীপটিতে আটটি দলের এক অস্ট্রেলিয়ান ফুটবলের লীগও অনুষ্ঠিত হয়। নাউরুর অন্য জনপ্রিয় খেলাসমূহ হল ভলিবল, নেটবল, টেনিস এবং মাছ মরা। নাউরু কমনওয়েলথ গেমস-এ অংশ নিয়েছে, সঙ্গে গ্রীষ্মকালীন অলিম্পিক-এ ভারোত্তোলন এবং জুডোতে অংশগ্রহণ করেছে।
নাউরুর রাষ্ট্রীয় বাস্কেটবল দলে ১৯৬৯ সালে পেসিফিক গেমসে অংশ নিয়েছিল এবং সলোমন দ্বীপপুঞ্জ এবং ফিজিকে পরাজিত করেছিল।
বিগত কয়েক বছর ধরে রাগবি সেভেন্স খেলার জনপ্রিয়তা দ্বীপটিতে বেড়েছে এবং এর এক রাষ্ট্রীয় দলও গঠন করা হয়েছে। নাউরু ২০১৫ সাল থেকে ওশেনিয়ার সেভেন্স চ্যাম্পিয়নশিপে অংশগ্রহণ করে আসছে।
ছুটির দিন
নাউরুতে ৩১ জানুয়ারীতে স্বাধীনতা দিবস পালন করা হয়।
রামপাল (আধ্যাত্মিক নেতা)
সন্ত রামপাল দাস কবির সম্প্রদায়ের একজন ভারতীয় আধ্যাত্মিক গুরু এবং কবির সাহেবকে ঈশ্বর (পরমাত্মা) হিসাবে বর্ণনা করেন। তিনি হরিয়ানার হিসার অঞ্চল সহ ভারতের বিভিন্ন রাজ্যে অবস্থিত সাতলোক আশ্রমেরও প্রতিষ্ঠাতা।
রামপাল দাস এর জন্ম ৮ সেপ্টেম্বর ১৯৫১ সাল এ সোনিপথ ধনানা গ্রামে হয়েছিল। শিক্ষা শেষ করে তিনি হরিয়ানার সেচ বিভাগে ইঞ্জিনিয়ার হন। ওনার সরকারী জীবনী অনুসারে, তিনি ছোটবেলা থেকেই সমস্ত হিন্দু দেব-দেবীর একনিষ্ঠ ভক্ত ছিলেন। কিন্তু এই ভক্তি থেকে তিনি কখনও আধ্যাত্মিক শান্তির অনুভব পাননি। একদিন সন্ত রামপাল জী, একজন গরীবদাসীও কবির পন্থী গুরু স্বামী রামদেবানন্দের সাথে দেখা করলেন। যাঁরা ওনাকে বুঝিয়েছেন যে, তাঁদের দ্বারা করা ভক্তির বিধি তা আমাদের নিজস্ব ধর্মগ্রন্থের সঙ্গে মেলে না। অতএব এই ভক্তি বিধি দ্বারা মোক্ষলাভ করতে পারে না কারণ শ্রীমদ ভগবদ্গীতা অধ্যায় ১৬ শ্লোক ২৩ এর অনুসারে যে ব্যক্তি স্বাস্ত্রবিধি ত্যাগ করে নিজের ইচ্ছায় মন মতো আচরণ করে, সে না সিদ্ধি পায়, না সুখ পায়, আর না তো পরমগতি কে প্রাপ্ত হয়।
১৭ ফেব্রুয়ারি ১৯৮৮ সালে সন্ত রামপাল জী স্বামী রামদেবানন্দ জিকে গুরু ধারণ করে এবং ভক্তির উপদেশ গ্রহণ করেন। তার অনুগামীরা এই দিনটিকে বোধ দিবস রূপে মানেন। রামপাল দাস বলেন এর পরে তিনি ভগবদ্গীতা, কবির সাগর, গরীবদাস দ্বারা রচিত সতগ্রন্থ, পূরান, বেদ এবং আরও অনেক গ্রন্থ পড়েন। তিনি বিশ্বাস করে যে তিনি এই বইগুলিতে স্বামী রামদেবানন্দের দ্বারা কথার প্রমাণ পাবেন, তারপরে তিনি স্বামী রামদেবানন্দজির দ্বারা বলা মন্ত্রের ঘোর জাপ করেন, তারপরে আধ্যাত্মিক শান্তি অনুভব করতে লাগলেন। ১৯৯৪ সালে স্বামী রামদেবানন্দ তাকে গুরুর পদ দেন। এর পরে "সন্ত রামপাল দাস" হয়ে জান। সন ১৯৯৫ সালে, তিনি ইঞ্জিনিয়ার পদ থেকে পদত্যাগ করেন যা ২০০০ সালে স্বীকৃত পায়। পরে করোন্থা গ্রামে সাতলোক আশ্রমের প্রতিষ্ঠা করেন, যদিও ২০০৬ সালে তাকে গ্রেফতার করার পর থেকে এই আশ্রমটি সরকারের পরিদর্শননে আছে।
শিক্ষা এবং নিয়ম
রামপাল দাস সকল ধর্মের সমস্ত গ্রন্থের পরিচয় দিয়ে কবীর জিকে সকল দেবী-দেবতা সহিত সমস্ত ব্রম্ভান্ডের উৎপত্তিকর্তা মানেন। আর ভক্তি কে সমস্ত সংসারিক কর্ম থেকে শ্রেষ্ঠ মেনে নিয়ে সমস্ত রকম খারাপ কর্ম ছেড়ে, এক কবীর পরমেশ্বরের ভক্তির জন্য প্রেরিত করছেন। খারাপ কর্ম ত্যাগের জন্য  তথা সমাজ কে ভালো করার জন্য কিছু নিয়ম বানিয়েছেন, যাকে ভক্তি মর্যাদা বলা হয়। যেমন